CELEX: 32020D2217
Language: sk
Date: 2020-12-22 00:00:00
Title: Vykonávacie rozhodnutie Komisie (EÚ) 2020/2217 z 22. decembra 2020, ktorým sa menia prílohy I a III k rozhodnutiu 2010/472/EÚ, pokiaľ ide o položku týkajúcu sa Spojeného kráľovstva v zoznamoch tretích krajín alebo ich častí, z ktorých sa povoľuje dovoz spermy, vajíčok a embryí oviec (Ovine) a kôz (Caprinae) do Únie [oznámené pod číslom C(2020)9554] (Text s významom pre EHP)

28.12.2020   
               
               
                  SK
               
               
                  Úradný vestník Európskej únie
               
               
                  L 438/60
               
            
         VYKONÁVACIE ROZHODNUTIE KOMISIE (EÚ) 2020/2217
         z 22. decembra 2020,
         ktorým sa menia prílohy I a III k rozhodnutiu 2010/472/EÚ, pokiaľ ide o položku týkajúcu sa Spojeného kráľovstva v zoznamoch tretích krajín alebo ich častí, z ktorých sa povoľuje dovoz spermy, vajíčok a embryí oviec (Ovine) a kôz (Caprinae) do Únie
         
            
               [oznámené pod číslom C(2020)9554]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS (1), a na ich dovoz do Spoločenstva, a najmä na jej článok 17 ods. 3 písm. a) a článok 19 písm. b) úvodnú vetu,
         keďže:
         
                     (1)
                  
                  
                     Rozhodnutím Komisie 2010/472/EÚ (2) sa stanovujú podmienky na dovoz zásielok spermy, vajíčok a embryí oviec (Ovine) a kôz (Caprinae) do Únie. V prílohe I k uvedenému rozhodnutiu sa konkrétne stanovuje zoznam tretích krajín alebo ich častí, z ktorých členské štáty majú povoliť dovoz zásielok spermy oviec (Ovine) a kôz (Caprinae), zatiaľ čo v prílohe III k uvedenému rozhodnutiu sa stanovuje zoznam tretích krajín alebo ich častí, z ktorých členské štáty majú povoliť dovoz zásielok vajíčok a embryí týchto zvierat.
                  
               
                     (2)
                  
                  
                     Spojené kráľovstvo poskytlo potrebné záruky, ktoré sa vyžadujú v rozhodnutí 2010/472/EÚ, aby Spojené kráľovstvo a korunné dependencie Guernsey, Ostrov Man a Jersey boli uvedené v prílohách I a III k uvedenému rozhodnutiu po skončení prechodného obdobia stanoveného v Dohode o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) bez toho, aby bolo dotknuté uplatňovanie práva Únie na Spojené kráľovstvo a v ňom, pokiaľ ide o Severné Írsko, v súlade s článkom 5 ods. 4 protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu. Vzhľadom na záruky poskytnuté Spojeným kráľovstvom by sa uvedená tretia krajina mala zahrnúť do príloh k rozhodnutiu 2010/472/EÚ.
                  
               
                     (3)
                  
                  
                     Prílohy I a III k rozhodnutiu 2010/472/EÚ by sa preto mali zodpovedajúcim spôsobom zmeniť.
                  
               
                     (4)
                  
                  
                     Keďže prechodné obdobie stanovené v dohode o vystúpení sa skončí 31. decembra 2020, toto rozhodnutie by sa malo uplatňovať od 1. januára 2021.
                  
               
                     (5)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Prílohy I a III k rozhodnutiu 2010/472/ES sa menia v súlade s prílohou k tomuto rozhodnutiu.
         
         
            Článok 2
            Toto rozhodnutie sa uplatňuje od 1. januára 2021.
         
         
            Článok 3
            Toto rozhodnutie je určené členským štátom.
         
         
            V Bruseli 22. decembra 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES L 268, 14.9.1992, s. 54.
         
            (2)  Rozhodnutie Komisie 2010/472/EÚ z 26. augusta 2010 o dovoze spermy, vajíčok a embryí oviec (Ovine) a kôz (Caprinae) do Únie (Ú. v. EÚ L 228, 31.8.2010, s. 74).
      
      
         
            PRÍLOHA
            Prílohy I a III k rozhodnutiu 2010/472/EÚ sa menia takto:
            
                        1.
                     
                     
                        V prílohe I sa za položku týkajúcu sa Čile vkladá táto položka:
                        
                                    „GB
                                 
                                 
                                    Spojené kráľovstvo ((*))
                                    
                                 
                                 
                                     
                                 
                                 
                                     
                                 
                              
                  
                        2.
                     
                     
                        V prílohe III sa za položku týkajúcu sa Čile vkladá táto položka:
                        
                                    „GB
                                 
                                 
                                    Spojené kráľovstvo ((*))